દાતાઓના સહકારથી પોલીસ ચોકીનુ મકાન બનતા તા.૧૭-૬-૨૦૧૮ ને રવિવારના રોજ સવારે ૧૧-૦૦ કલાકે લોકાર્પણ કાર્યક્રમ યોજાયો હતો. જેમાં ધારાસભ્ય તથા માર્કેટયાર્ડના ચેરમેન ઋષિકેશભાઈ પટેલ ઉદાર હાથે દાન આપનાર દાતા કાળુભાઈ સૈયદ, મજુર મંડળીના ચેરમેન પી.સી.પટેલ, એસ.કે.યુનિવર્સિટીના ચેરમેન પ્રકાશભાઈ પટેલ, ડી.વાય.એસ.પી. જે.એમ.વાઘેલા, સીટી પી.આઈ.વી.પી.પટેલ, તાલુકા પી.આઈ.ડી.એસ.પુનડીયા, શહેર ભાજપ પ્રમુખ વિજયભાઈ પટેલ, પાલિકાના પૂર્વ પ્રમુખ ભરતભાઈ પટેલ, લાલાભાઈ રબારી, જે.કે.ચૌધરી, પાલિકા સભ્ય ફુલચંદભાઈ પટેલ, પરેશભાઈ પટેલ, રાજેન્દ્રભાઈ ગાંધી, ભરતભાઈ પટેલ, જગદીશભાઈ ચૌહાણ, ફજલ મહંમદ, મુસ્તાકભાઈ બહેલીમ, ગુંજા સરપંચ અને દાતા સુરેશભાઈ ચૌધરી, અમીતભાઈ પટેલ દર્શન પાર્લર વિગેરે દાતાઓ અને આગેવાનોએ હાજરી આપી હતી. આ પ્રસંગે ઉપસ્થિત ડી.વાય.એસ.પી.વાઘેલાએ જણાવ્યુ હતુ કે, પોલીસ ચોકી માટે હિન્દુ-મુસ્લીમ સમાજના તમામ લોકોએ દાન આપ્યુ છે ત્યારે આ પોલીસ ચોકીનુ નામ એકતા પોલીસ ચોકી રાખવુ જોઈએ. ધારાસભ્ય ઋષિભાઈ પટેલે લોકાર્પણ પ્રસંગે જણાવ્યુ હતું કે પોલીસ ચોકી બનવાથી આ વિસ્તારની બદીઓ દુર થશે અને વિકાસ થશે. ઘણી વખત અંગત કારણોસરના ઝઘડા કોમી સ્વરૂપ ધારણ કરતા હતા. ત્યારે પોલીસ ચોકી બનવાથી સુલેહ અને શાંતી જળવાશે. ડી.વાય.એસ.પી. વાઘેલાની લાગણી પ્રમાણે પોલીસ ચોકીને એકતા પોલીસ ચોકી નામની તકતી લગાવવા અનુરોધ કર્યો હતો. રાજુભાઈ ગાંધીના સહયોગથી લોકાર્પણ પ્રસંગે આઈસ્ક્રીમ આપવામાં આવ્યો હતો. કાર્યક્રમનુ સંચાલન શહેર ભાજપ પ્રમુખ વિજયભાઈ પટેલ અને જે.કે.ચૌધરીએ કર્યુ હતુ.